Hvornår ændrer makeupartisterne noget under selve showet?
Når programmet sendes, er der makeup-hold på forskellige "stationer". Nogle er på studiegangen ved kostumen, nogle er i green room, og nogle står inde i studiet – og de er alle klar til at brushe de medvirkende, dommerne og værterne op under live-udsendelsen.
Skal en danser på gulvet to gange på en aften og have ændret lidt på looket i mellemtiden, sker det på gangen, når vedkommende har fået ny kjole eller kostume på.
Her kan makeup-artisten nå at lave en lille ændring. Eksempelvis hvis der skal extensions eller et hårsmykke i håret til dans nummer to.